شەفەق نیوز/ ژمارەیگ لە هونەرمەنەبل شار هەولێر پایتەخت هەرێم کوردستان، ئمڕوو یەکشەممە، جوور گامیگ ئەرا هاندان خەڵکەگە، واکسین دژوە ڤایڕۆس کۆڕۆنا وەرگردن.
فەرهەنگ غەفور وەڕێۆبەر گشتی رووشنهویری هەولێر ئەرا رووژنامەنووسەیل وت: هەمیشە هوونەرمەنەیل هانە نوا، و وە هاوکاری سەندیکای هونەرمەنەیل جوور بڕیگ هونەرمەن واکسینەگە وەرگردیمن تا دڵنیایی بەیمنە هونەرمەنەیل و خەڵکەگە ک واکسینەگە بیوەیە.
ودیاری کرد ک هونەرمەنەیل خاوەن دەوریگ بوینە لە بڵاوکردن هووشیاری لەناونی هاووڵاتیەیل وەگەرد دەرکەفتن پەتاگە، و هەمیشە وەردەوامن لە هووشیارکردن خەڵکەگە.
